b'\n_START_ARTICLE_\nAlfred de Musset\n_START_SECTION_\n\xc5\xbdivljenje\n_START_PARAGRAPH_\nAlfred de Musset s polnim imenom  Louis-Charles-Alfred de Musset-Pathay se je rodil leta 1810 v Parizu, v plemi\xc5\xa1ki dru\xc5\xbeini. Kmalu se je pridru\xc5\xbeil krogu romantikov okoli Victorja Hugoja. Po zgodnjem uspehu je nanj usodno vplivala nesre\xc4\x8dna ljubezen v letih 1832-1834 s pisateljico George Sandovo. Po razhodu z njo je \xc5\xbeivel neurejeno do smrti v letu 1857.\n_START_SECTION_\nDelo\n_START_PARAGRAPH_\nMussetovo knji\xc5\xbeevno delo obsega pesmi, verzne pripovedi, novele, gledali\xc5\xa1ke igre, ki so najtrajnej\xc5\xa1i del njegovih literarnih prizadevanj in liriko. Najprej je bil pod Bayronovim vplivom, pesni\xc5\xa1ko je dozorel po usodni ljubezni s Sandovo in ustvaril najbolj\xc5\xa1e pesmi s ciklom No\xc4\x8di (Les nuits, 1835-1837). Njegova lirika je v primerjavi s poezijo drugih francoskih romantikov izrazito subjektivna, individualna, intimna. Pesem mu je neposreden, v obliki ne zmeraj dognan izraz intimnega do\xc5\xbeivljanja ljubezenskih \xc4\x8dustev, strasti in spominov.'